Den Vest-Sjællandske Avis, 1818-01-13
De sidste Efterretninger melde, at Jndependenterne have besat Staden Valencia, bemægtiget sig hele Provindserne Cumana og Carracas, saa at Spaniens Herredømme over Sydamerikas Nordkyst er blot heftet til nogle Yderpunkter, kun de til Venezuela grændsende sydlige Provindser af Mexico erkiende endnu Ferdinand den VII. Auctoritet, og Hs. Majestæt har tillagt Municipalitet i Guatimala Hæderstitelen af Excellence for dets udviiste Troeskab og gode Forhold, dog hvad hielper denne Hengivenhed, soutinerer Venezuela sin Uafhængighed, saa vil det blive umueligt for Spanien i Tiden at forsvare sit Herredømme over de tilstødende Colonier, især da Friehedsaanden bestandig blusser i de nordlige og biergfulde Egne af Mexico, hvor Landets Cultur ikke drives ved Negerslaver, som i de sydlige Provindser. Amerikas Uafhængighed synes at være skreven i Forsynets Bog, hvilken dødelig Magt formaaer da at bevare Lænkerne omkring det, og hvilken Legitimitet vil være istand til længere at holde den tilvoxende Yndling under det gamle Europas Tømme, Dog hedder det at Forsøget skal giøres, at naar den Russiske Escadre kommer til Cadix skal den tiene til Convoi for en anseelig Armee, som skal sendes til Amerika, og at der da tillige skal sendes Commissarier med for at giøre Jndependenterne Udsonings-Forslag i det Gode, som skulle være ligesaa fordeelagtige for Colonierne som for Moderlandet, og hvorved to af Europas anseeligste Magter ville paatage sig Garantien for Conventionens Holdelse. Men inden disse Commissarier kunne ankomme er formodentlig Spanierne aldeeles fordrevne af Venezuela, og Jndependenterne føle sig da i deres Kraft, især da de ved deres egen Magt have tilfægtet sig deres Uafhængighed. De ville da formodentlig give de Spanske Commissarier, et ligesaadant Afslag, som Congressen i Nordamerika gav de Engelske, efter General Bourgoynes Nederlag ved Saratoga, i Almindelighed komme alle saadanne Udsonings=Forslag for sildigt, og især ville de blive det dersom det er sandt, at de Gesandtere som de Nordamerikanske Friestater have afsendt til de Spanske Colonier, have til Formaal at undersøge deres Tilstand, og at Congressen da vil erkiende alle de, som have tilkæmpet sig deres Uafhængighed, og forskaffet sig en ordentlig Statsforfatning. Vi kunne med Føie sige: at vi leve i en mærkværdig Tidsalder, neppe er den Franske Revolutions Flamme slukt, neppe har Europas Huusild, hørt op at brænde, førend en almindelig Verdens Jld udbryder. Selv i det gamle Afrika kommer der nyt Lin, der begynder at blive lyst i et af dets Hiørner. Det synes som at et ganske overordentlig Menneske har sat sig i Besiddelse af det i Oldtiden saa berømte, og til alle Tider saa vigtige Ægypten, en Mand som begriber hvad dette Land kan bruges til, og som er saa meget mere overordentlig, som denne Mand er en Mahomedaner nemlig den nærværende Paska, Mahomed Ali (dog er han ingen Tyrk men en Albanier af Fødsel, og som tilforn har en Tid lang befalet over et Tyrkisk Korfarskib, som krydsede imellem de Græske Øer). Hans Underhandlinger med Sverrig, hans Missioner til forskiellige Europæiske Stater for at tilforhandle sig Krigs Fornødenheder, og trække duelige Christne ind i Landet, viser hvilken Aand der besiæler ham; han giør Erobringer i Arabien, han aabner Handelen paa det røde Hav, og han er dertil klog noktil at anstille sig som Portens lydige Undersaat. Under det Paaskud at mødsætte sig Mahomedanismens Fiender Wechabiterne, har han allerede for en Tid siden erobret Mecca og Medina; under samme Paa skudt trænger han nu ind i det lykkelige Arabien, i det for Handelen paa det røde Hav saa vigtige Jemen, og en af hans Sønner skal nyelig der have tilfægtet sig en Seier. Et nyt Liv udbredes imidlertid over det røde Hav, rige Ladninger ankomme under Paskens Beskyttelse til Søes. China og Ostindien sender sine Produkter til det gamle Torv og selv et Engelsk Skib har betient sig af denne fornyede Handelsvei. Jmidlertid søger den kloge Mahomed at trække et tykt Slør for den høie Port, at man ikke fra Jstambul (det Tyrkiske Navn paa Constantinopel) skal bemærke, hvad der foregaaer ved Nilens frugtbare Bredder; thi den 27de October har Paskan afsendt sin Skatmester fra Alexandring til Constantinopel med Presenter til Storherren, som anslaaes til mere end en Million Piaster, hvoriblandt en Ridesaddel af 110,000 Piaster Værdie.